# Basiskurs i ASK (Alternativ og supplerende kommunikasjon)

## Mennesker som mangler talespråk kan ha behov for alternativ og supplerende kommunikasjon (ASK) – kursdagen gir en enkel innføring på området.

* Tid: Torsdag 20. april 2017, kl. 09.00 – 16.00
* Sted: Statped midt, Trondheim, Søbstadvegen 65

Amfi

Mennesker uten funksjonell tale kan ha behov for alternativ og/eller supplerende kommunikasjon (ASK). De trenger da kommunikasjonspartnere med god partnerkompetanse. Basiskurset retter fokus på de grunnleggende ferdigheter som må være på plass for å lykkes med alle kommunikasjonsløsninger.

Kurset er rettet mot rådgivere i PPT, spesialpedagoger, styrere i barnehage, skoleledere, pedagoger, foreldre, assistenter, fysioterapeuter, ergoterapeuter, personale i boliger, voksenopplæring, studenter og andre som jobber direkte med eller har beslutningsmyndighet vedrørende opplæring til barnet/eleven.

Basiskurset i ASK består av forelesninger, videoeksempler, refleksjonsoppgaver og tips til hvor man finner informasjon om temaet på internett.

**Program:**

Kl. 09.00 – 12.00

**Språk, kommunikasjon og ASK**

Det gis en kort innføring i begrepene språk og kommunikasjon, grunnleggende utvikling av språk og kommunikasjon, kommunikasjonstrappa, kroppskommunikasjon, symbolsk kommunikasjon og grunnleggende om ASK for mennesker uten funksjonelt talespråk. Dette vil gjelde uansett alder, funksjonsnivå eller kommunikasjonsløsning og vil være relevant ved både medfødte og ervervede vansker.

Videre rettes oppmerksomheten på faktorer som påvirker kommunikasjon mellom personen og omgivelsene, samt kartlegging når det gjelder forutsetninger for valg av kommunikasjonsløsninger. Vi vil også ha fokus på synsfunksjonskartlegging av barnet/eleven samt betydningen av våkenhet/oppmerksomhet. Tema hørselssansens betydning for språk vil også belyses.

Kl. 12.00 – 16.00

**Språkmiljø og partnerkompetanse**

Et godt språkmiljø er en viktig forutsetning for å fremme kommunikasjon og kan være avgjørende for om en intervensjon med ASK lykkes. Vi synliggjør utfordringer og muligheter i språkmiljøet.

Å være en god kommunikasjonspartner er en viktig faktor for å lykkes med ASK. Partnerkompetanse kan læres.

* Påmelding skjer elektronisk og gjøres på [www.statped.no](http://www.statped.no)
* Kurset koster kr. 600, inkludert lunsj. For foreldre og fagfolk i brukersaker som er tilmeldt Statped midt er kurset gratis. Lunsj er gratis for foreldre, mens fagfolk rundt tilmeldte brukere må kjøpe lunsj i kantina.
* Eventuell overnatting må ordnes av den enkelte.
* Påmeldingsfrist 7. april.

Har du spørsmål? Kontakt seniorrådgiver Hanne Almås (hanne.almas@statped.no), seniorrådgiver Randi Wist (randi.wist@statped.no) eller seniorrådgiver Lillian Finne (lillian.finne@statped.no)